Tjelle (Etne)

For Tjelle-grenda I Nesset kommune se Tjelle 

Tjelle (tidligere Tjedla eller Tjella) er en gård som ligger i Skånevik i Etne kommune i Hordaland. Gården ligger som en liten øy i den store Milja-gården og den gamle postveien gikk over gården.


== Historie ==
Tjelle (Tjedla) kan ha vært ryddet i Folkevandringstiden i Norge på 400-600-tallet eller et hundreår tidligere. 
1519 er første gang gården nevnes i skriftlige kilder og siden dette er før ødegårdene etter Svartedøden ble ryddet og bosatt på nytt og Haugland regner derfor med at gården ikke lå øde og hadde hatt en sammenhengende bosetting. 
I 1613 drev Endre Tjedla en flomsag, Tjedla sag, i Miljaelva. 
Saga var ikke stor og skal ifølge skattelistene et par hundre bord per år og noen ganger oppunder 300. 
I 1630 ble saga omtalt som «en Ringe saug», senere som «en Ubrugelig Saug» og etter 1644 ligger saga øde.Tjelle ble regnet som en stor og god gård så lenge som den var udelt. 
I 1645 ble gården delt i to like deler, en østre og en vestre. Den østre delen er det som senere ble kalt Tjedla.I 1848 ble delene slått sammen igjen, men et odelssøksmål vant frem og i 1868 var gården delt igjen.
I 1884 ble vestre delen solgt til eieren av Milja, Jakob Bull Tornøe. 
I 1896 ble bruksnummer 1 slettet og var fra da av en del av Milja og ikke lenge etter ble husene på gården revet.Den gjenværende Tjelle gård lå nå som en liten øy i den store Milja-gården. 
Den ble regnet som veldrevet og i matrikkelen fra 1860-tallet står det «Mere end almindelig godt» drevet.
I 1907 ble det tinglyst et dokument som ga Tornø fri bruk at Tjelle sine vannfall til å bygge et elektrisitetsverk og slik fikk Tjelle både tidlig og rimelig elektrisk strøm.Den gode vannkrafta på Tjelle er også nevnt i eldre matrikler, og de nevner også som en ulempe ved gården at den såkalte postveien gikk gjennom gården.  Etter at nyveien langs Skåneviksstrondo ble bygd i 1890-årene endret posten rute og ikke mange hadde ærend langs den gamle postveien.


== Navnehistorie ==
Navnet Tjedla kommer antagelig av et gammelt ord for avsats eller hylle, hjallr (nå tjed'l).
Navnet dukker første gang opp i skriftlige kilder i 1519 og ble da skrevet Tiella og Haugland regner med at dette er den opprinnelige formen. 
I talespråket ble de to l-ene til dl og navnet ble uttalt Tjedla.
Både Tiella og Tjedla har røtter i den muntlige språkutviklingen før den danske påvirkningen satte inn for fullt.
Etter dette ble Tjelle (eller Tielle/Thielle) den vanligste skrivemåten og slektsnavnet etter gården har fått denne skrivemåten.Tjedla var den tidligere skrivemåten på gårdsnavnet og var gjennomført i bygdebøkene. En lokal navnekomite på 1960-tallet satte navnet Tjedla på gården i økonomisk kartverk. 19. juni 2017 vedtok Kartverket at den offisielle skrivemåten skulle være Tjedla.Etter Kartverket sitt vedtak i 2017 kom det inn klage fra Etne kommune. Sigve Tjelle (grunneier til bnr. 135), flere andre grunneiere på Tjelle samt andre lokalt kjente mente at navnet var Tjelle. Det viste seg at gårdsnummer 135 ble skrevet Tjelle i alle matriklene fra 1886 til 2019 og at navnet ble skrevet Tjella i alle utgaver av gradteigskartene fra 1923 til 1972, alle sjøkart fra 1953 til 2019 og i alle utgaver av Norge 1:50 000 fra 1952 til 2019.14. oktober 2019 vedtok Statens kartverk å endre den offisielle skrivemåten på navnet til Tjelle. Kartverket gjorde om vedtaket sitt fordi «[d]ei mange klagene i denne saka tyder på at den tradisjonelle uttalen /ᶄe:d`la/ i stor grad er gått ut av bruk, og at lokalsamfunnet i liten grad identifiserer seg med denne uttalen i dag.»


== Referanser ==